શિયાળામાં વસાણાની સિઝન આવે. ઉનાળામાં કેરી સાથે અથાણાની સિઝન આવે. ચોમાસામાં દાળવડા અને મકાઈની સિઝન આવે. એમ જ દર અમુક વર્ષે ચૂંટણીની સિઝનની સાથે સાથે લોલીપોપની સિઝન આવે છે. બસ, પાંચ વરસ ચૂસ્યા કરો લોલીપોપ. આ વચનોનું પાછું ‘ન માંગ્યું દોડતું આવે ...’ એવું છે. કોઈ માંગતું નથી. તોયે પાર્ટીઓ આપે છે. માંગ્યા વગર માં પણ નથી પીરસતી, પણ નેતા પીરસે છે. ચૂંટણી ઢંઢેરાની બાકાયદા ચોપડીઓ છપાવે છે. એમાંથી એક એક મુદ્દાને છુટા પાડીને પાર્ટી પ્રચારકો, ચમચાઓ અને તકવાદીઓ ટીવી અને સોશિયલ નેટવર્કિંગ સાઈટ્સ પર ઉતારે છે. ને મૂરખાં એમાં ડૂબકી દઈને વોટ આપવા જાય છે. તો અમુક એટલાં મૂર્ખ હોય છે કે પાંચ પાંચ વરસ આ બધું યાદ રાખે છે. અરે ભાઈ, પોલીટીક્સમાં બોલે છે એ કોઈ કરતું નથી અને જે કરે છે એ કોઈ બોલતું નથી! એટલે જ તો એવું કહેવાય છે કે,